**Ministru kabineta noteikumu projekta**

**„Noteikumi par Latvijas sabiedrībai īpaši svarīgiem notikumiem audiovizuālajos elektroniskajos plašsaziņas līdzekļos”**

**sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par Latvijas sabiedrībai īpaši svarīgiem notikumiem audiovizuālajos elektroniskajos plašsaziņas līdzekļos” (turpmāk – noteikumu projekts) izstrādāts, pamatojoties uz Saeimā 2010.gada 12.jūlijā pieņemtā Elektronisko plašsaziņas līdzekļu likuma, kas stājies spēkā 2010.gada 11.augustā, 27.panta pirmo daļu. |
| 2. | Pašreizējā situācija un problēmas | Līdz 2010.gada 11.augustam bija spēkā Ministru kabineta 2004.gada 30.marta noteikumi nr.185 „Noteikumi par Latvijas sabiedrībai īpaši svarīgiem notikumiem un to raidīšanas kārtību televīzijas raidorganizācijās”. Tomēr tie zaudēja spēku līdz ar 2010.gada 12.jūlijā pieņemtā Elektronisko plašsaziņas līdzekļu likuma spēkā stāšanās brīdi (2010.gada 11.augusts).  Attiecīgi, saskaņā ar Elektronisko plašsaziņas līdzekļu likuma 27.panta pirmo un otro daļu, Ministru kabinetam ir jāapstiprina Latvijas sabiedrībai īpaši svarīgu notikumu saraksts, turklāt katram notikumam jāatbilst vismaz diviem likumā noteiktiem kritērijiem:  1) tas ir Latvijas iedzīvotājiem īpaši nozīmīgs valstisks vai kultūras pasākums;  2) tas ir starptautiska mēroga sporta pasākums vai sacensības, kurās piedalās Latvijas nacionālā komanda;  3) pasākums tradicionāli ir atspoguļots ar bezmaksas televīzijas starpniecību un piesaistījis ievērojamas Latvijas iedzīvotāju daļas uzmanību.  Likums nosaka, ka elektroniskie plašsaziņas līdzekļi, izmantojot savas ekskluzīvās tiesības raidīt Ministru kabinetā apstiprinātos Latvijas sabiedrībai īpaši svarīgos notikumus, nodrošina, lai vismaz 95 procenti Latvijas teritorijas iedzīvotāji varētu tiem sekot ar bezmaksas televīzijas starpniecību tiešraidē vai ierakstā. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekta mērķis ir noteikt Latvijas sabiedrībai īpaši svarīgus notikumus audiovizuālajos elektroniskajos plašsaziņas līdzekļos (televīzijas raidorganizācijās).  Noteikumu projekts paredz šādus Latvijas sabiedrībai īpaši svarīgus notikumus:   * Vispārējie latviešu dziesmu un deju svētki; * Latvijas Skolu jaunatnes dziesmu un deju svētki; * starptautiskais folkloras festivāls “Baltica”; * Latvijas Olimpiādes ziemas un vasaras sporta veidos atklāšanas ceremonijas; * Rīgas garnizona militārā parāde; * Nacionālo bruņoto spēku Militārā parāde; * ziemas un vasaras olimpiskās spēles; * pasaules hokeja čempionāta finālsacensības; * pasaules kausa izcīņa futbolā un Eiropas futbola čempionāta finālsacensības; * pasaules un Eiropas čempionāti olimpiskajos sporta veidos, kas notiek Latvijā. |
| 5. | Projekta izstrādē iesaistītās institūcijas | Kultūras ministrija |
| 6. | Iemesli, kādēļ netika nodrošināta sabiedrības līdzdalība | Noteikuma projekta saturs būtiski neatšķiras no iepriekš spēkā esošo 2004. gada 30. marta Ministru kabineta noteikumu Nr.185 „Noteikumi par Latvijas sabiedrībai īpaši svarīgiem notikumiem un to raidīšanas kārtību televīzijas raidorganizācijās.”  Noteikumu projekts tiek izstrādāts sakarā ar jaunā Elektronisko plašsaziņas līdzekļu likuma spēkā stāšanos, kas paredz jaunu terminoloģiju, uz ko attiecas arī šis noteikumu projekts. |
| 7. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | II. Tiesību akta projekta ietekme uz sabiedrību | | | | 1. | Sabiedrības mērķgrupa | Audiovizuālie elektroniskie plašsaziņas līdzekļi un ikviens sabiedrības loceklis | | 2. | Citas sabiedrības grupas (bez mērķgrupas), kuras tiesiskais regulējums arī varētu ietekmēt | Nav attiecināms | | 3. | Tiesiskā regulējuma finansiālā ietekme | Nav attiecināms | | 4. | Tiesiskā regulējuma nefinansiālā ietekme | Nav attiecināms | | 5. | Administratīvās procedūras raksturojums | Nav attiecināms | | 6. | Administratīvo izmaksu monetārs novērtējums | Nav attiecināms | | 7. | Cita informācija | Nav | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome |
| 2. | Projekta izpildes ietekme uz pārvaldes funkcijām | Nav |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms |
| 6. | Cita informācija | Nav |

Anotācijas III, IV, V un VI sadaļas – nav attiecināms.

Kultūras ministre S.Ēlerte

Vīza: valsts sekretāra v.i. U.Lielpēters

27.12. 2010. 14:10

569

L.Pavļuta

67330210, linda.pavluta@km.gov.lv